Քեմի Ադեոսուն

**Քեմի Ադեոսուն** (), Նիգերիայի ֆինանսների նախկին նախարար է և Աֆրիկյան արտահանման-ներմուծման բանկի (Աֆրէկսիմբանկ) խորհրդի նախկին նախագահ։

## Վաղ մանկություն և կրթություն
Ադեոսուն Քեմին ծնվել է 1967 թվականի մարտի 9-ին Լոնդոնում, Անգլիա-նիգերիացի ծնողներից, երկուսն էլ սերում են Օգուն նահանգից։  Քեմի Ադեոսունի հայրը պետական քաղաքացիական ինժեներ էր, և նա իր հոր չորս երեխաներից  երրորդ երեխան էր։ Ադեոսուն Քեմին ստացել է տնտեսագիտության բակալավրի աստիճան արևելյան Լոնդոնի պետական համալսարանից, որը գտնվում է Լոնդոնի Նյուհեմ թաղամասում, և հանրային ֆինանսների կառավարման ասպիրանտուրա Լոնդոնի համալսարանում, ինչպես նաև իր մասնագիտական կարիերայի ընթացքում մասնակցել է տարբեր ավագ կառավարման ծրագրերի, ինչպիսիք են.առաջնորդության ուսուցում հեղինակավոր Ուորթոն համալսարանում։ Ադեոսուն Քեմին ստացել է նաև  մագիստրոսի կոչում իր կարիերայի ընթացքում։ 1994 թվականին Ադեոսուն Քեմին ավարտեց բիզնեսի դպրոցը, ինչպես նաև Անգլիայի «Whare» կանոնադրական հաշվապահների ինստիտուտը, ինչը նրան հնարավորություն տվեց որակավորվել որպես կանոնադրական հաշվապահ։

## Կարիերա
Քեմի Ադեոսունը 1989-1990 թվականներին իր կարիերան սկսել է որպես հաշվապահի օգնական Լոնդոնի Բրիտանական Տելեկոմում,  որից հետո տեղափոխվել է Լոնդոնի Գուդման Ջոնս, որտեղ 1990-1993 թվականներին աշխատել է որպես ավագ աուդիտոր։  Այնուհետև Քեմին 1994-ից 2000 թվականներին աշխատել է որպես Լոնդոնի մետրոպոլիտենի ներքին աուդիտի և Պրիզմայի խորհրդատվության մենեջեր։ Քեմի Ադեոսունը 2000-ից 2002 թվականներին աշխատել է որպես ավագ մենեջեր Լոնդոնի ՓրայսուոթերհաուսԿուպերսում։ 2002 թվականին Քեմի Ադեոսունը դարձել է Չապել Հիլլ Դենհեմի կառավարման ֆինանսական վերահսկիչ։ Ավելի ուշ՝  2010 թվականին Քեմի Ադեոսունը դարձել է Չապել Հիլլ Դենհեմի կառավարման գործադիր տնօրեն։  2010-ից 2011 թվականներին Քվո Վադիս գործընկերությունում որպես գործադիր տնօրեն աշխատելուց հետո նա 2011 թվականին նշանակվել է Օգուն նահանգի ֆինանսական հանձնակատար։ Քեմին այդ պաշտոնը զբաղեցրել է 2011-2015 թվականներին։  Ադեոսուն Քեմին առանցքային դեր է խաղացել նահանգապետ Իբիկունլե Ամոսունի կողմից շինարարական առաքելության իրականացման գործում, որը փոխել է պետության տնտեսական վիճակը։

2015 թվականի նոյեմբերին նախագահ Մուհամմադ Բուխարի Ադեոսուն Քեմիին նշանակեց Նիգերիայի ֆինանսների նախարար։  Աբուջայում Աֆրէկսիմբանկի տարեկան ընդհանուր ժողովում, որը նվիրված է Ադեոսուն Քեմիի 25-ամյակին, Ադեոսունն ընտրվել է բանկի խորհրդի նախագահ։ Քեմի Ադեոսունը փոխարինել է հեռացող նախագահ  Ռուանդայի Հանրապետության ֆինանսների նախարար՝ Նդագիջիման Ուզիելինին։

### NYSC վկայականի սկանդալ
2018 թվականի հուլիսի 7-ին Նիգերիայի առցանց Պրեմիում Ժամանակներ թերթը հայտարարություն է տարածել այն մասին, որ Քեմի Ադեոսունը, պետական պաշտոն զբաղեցնելու համար, ապօրինի կերպով է ստացել  իր  վկայականը։ 2018 թվականի հուլիսի 9-ին մամուլի և հասարակայնության հետ կապերի տնօրեն Ադեյեմի Ադենիկեն հայտարարություն է տարածել՝ հաստատելով, որ Քեմի Ադեոսունը օրինականորեն դիմել է  վկայական տալու համար, բայց նաև հայտարարել է, որ  վկայականի հաստատումը ստուգելու հետաքննությունը դեռ շարունակվում է։ 2018 թվականի սեպտեմբերի 14-ին Ադեոսունը, նախագահին ուղղված գրավոր նամակով, հրաժարական տվեց ֆինանսների նախարարի պաշտոնից՝ վկայականի կեղծման ենթադրյալ սկանդալի պատճառով։

2021 թվականի հուլիսի 7-ին Աբուջայի Դաշնային գերագույն դատարանի մասնաճյուղը արդարացրեց Քեմի  Ադեոսունին՝ որոշելով, որ որպես Մեծ Բրիտանիայի քաղաքացի, նա իրավունք չունի մասնակցել ընտրություններին։ Քանի որ ավարտելուց հետո Քեմի Ադեոսունը 22 տարեկան էր, և  երբ նա վերադարձավ երկիր և դարձավ Նիգերիայի քաղաքացի, նա 22 տարեկան էր։ Քեմի Ադեոսունը ավելի քան 30 տարեկան էր և իրավունք չուներ մասնակցելու քաղաքական ծառայության։

### Քաղաքական միավորում
Իր ողջ կարիերայի ընթացքում պաշտոնապես անկուսակցական մնալով՝ Քեմի Ադեոսունը 2018 թվականի մայիսի 5-ին միացավ Նիգերիայի իշխող «Բոլոր Առաջադենների Կոնգրես» կուսակցությանը։

## Այլ գործունեություն
* Աֆրիկյան զարգացման բանկ, Կառավարիչների խորհրդի ի պաշտոնե անդամ (2015-2018 թվականներ),
* Միավորված ազգերի կազմակերպության աշխատակազմի միավորված կենսաթոշակային հիմնադրամ, Ներդրումային կոմիտեի անդամ (2018թ),
* Համաշխարհային բանկ, Կառավարիչների խորհրդի անդամի տեղակալ ի պաշտոնե(2015-2018 թվականներ)։

## Մասնագիտական անդամակցություն
* Անգլիայի և Ուելսի կանոնադրական հաշվապահների ինստիտուտ,
* Նիգերիայի կանոնադրական հաշվապահների ինստիտուտ։

## Ծանոթագրություններ

## Արտաքին հղումներ

* 
*